als_Latn dik_Latn sag_Latn
Asport – Në një kohë kur Dritan Smajli, futbollisti i Kukësit, i cili u godit me flakadan nga tifozët e Laçit në ndeshjen e humbur (2-1) ndaj tyre, bën thirrje që FSHF ta përjashtojë, vetë tifozët kurbinas i janë përgjigjur duke postuar një video në YouTube ku mundohen të tregojnë se sa i rrëzikshëm është një flakadan dhe sa mund të të lëndojë nëse të godet në kokë.
Në një video të postuar në kanalin në YouTube që mban emrin e Genti Përlikës, një person goditet fort në kokë me mbetjet e një flakadani. Goditjet janë të herë-pas-hershme dhe shoqërohen me të qeshura cinike që vënë në lojë lëndimin e lojtarit të Kukësit.
Futbollisti lezhjan u godit me flakadan në minutën e 47’-të të lojës teksa po përpiqej të kryente një rivënje anësore. Pasi u godit nga flakadani drejt tij u hodhën edhe sende të tjera të forta. Smajli u lëndua rëndë saqë të nxirrej jashtë me barelë. Pas kësaj në deklaratat për mediat ai ka bërë thirrje për të përjashtuar Lacin nga kampionati duke e krahasuar rastin e tij me goditjen e delegatit Besnik Cela gjatë ndeshjes Bylisi-Laci.
Për sa i përket lëndimit, vetë Smajli ka thënë se ka pasur shembje dhe të përzjera të shoqëruara me marrje mendsh. Ndërkohë nga ana e tifozëve kurbinas gjithcka po kërkohet të kalohet lehtë duke e cilësuar lëndimin e Smajlit dicka të ekzagjeruar.
You must be logged in to post a comment Login
als_Latn als_Latn als_Latn als_Latn eng_Latn